Nouă din trei - şase bărbaţi şi trei femei, cu vârste cuprinse între 29 şi 56 de ani - s-au prezentat, vineri, în faţa instanţei judiciare din Le Havre şi vor fi judecaţi pe fond, la data de16 mai. Faptele au avut loc în perioada aprilie 2020 - februarie 2024, relatează vineri AFP, preluată de Agerpres.
"Creierul" operaţiunii este un bărbat de 35 de ani, încarcerat după ce a fost condamnat în 2021 pentru fapte similare.
El lua legătura cu preoţii din închisoare, se prezenta drept jandarm, poliţist sau magistrat, menţiona cercetări pentru fraudă şi obţinea astfel datele bancare ale victimelor. Uneori, acesta schimba "povestea". Mai exact, el spunea că fusese căsătorit de unul dintre preoţi şi că se află în mari dificultăţi financiare, solicitându-le, astfel, ajutor fețelor bisericești.
Poliţia a identificat 62 de victime ale acestei escrocherii în toată Franţa, cu vârste cuprinse între 69 şi 94 de ani. Prejudiciul a fost estimat la 440.000 de euro.